Clint Dempsey

Clinton Drew "Clint" Dempsey  (lahir 9 Mac 1983) adalah pemain bola sepak Amerika yang bermain untuk kelab Major League Soccer, Seattle Sounders FC. Beliau merupakan kapten pasukan kebangsaan Amerika Syarikat. Beliau juga pernah bermain untuk New England Revolution, Fulham dan Tottenham Hotspur.

Membesar di Nacogdoches, Texas, Dempsey bermain untuk salah satu kelab terbaik negeri itu, Dallas Texans, sebelum bermain untuk pasukan bola sepak lelaki Universiti Furman. Pada tahun 2004, Dempsey telah didraf oleh kelab Major League Soccer, New England Revolution. Beliau telah menjaringkan 25 gol dalam 71 penampilan untuk Revolution. Diantara tahun 2007 sehingga tahun 2012, Dempsey bermain untuk kelab Liga Perdana Inggeris Fulham dan merupakan penjaring terbanyak Liga Perdana Inggeris dalam sejarah kelab itu. Dempsey merupakan pemain Amerika Syarikat yang pertama untuk menjaringkan hatrik dalam Liga Perdana Inggeris, ketika kemenangan 5–2 ke atas Newcastle United pada bulan Januari 2012.

Dempsey pertama kali mewakili Amerika Syarikat ketika Piala Dunia Remaja FIFA 2003 di Emiriah Arab Bersatu. Beliau membuat penampilan pertama untuk pasukan senior pada 17 November 2004, ketika menentang Jamaica; beliau kemudiannya dinamakan dalam skuad Piala Dunia FIFA 2006]] dan menjaringkan satu-satunya gol pasukan Amerika Syarikat dalam pertandingan itu. Dempsey mencatat rekod gol terpantas dalam sejarah kelayakan Piala Dunia pasukan Amerika Syarikat dengan menjaringkan gol dalam masa 53 saat ketika membenam Barbados 8–0. Beliau memperbaiki rekodnya pada tahun 2012 selepas menjaringkan gol dalam masa 36 saat ketika kekalahan 2–1 kepada Jamaica. Ketika Piala Dunia FIFA 2010, Dempsey menjaringkan gol ketika menentang England, menjadikannya rakyat Amerika Syarikat yang kedua, selepas Brian McBride, untuk menjaringkan gol lebih daripada satu pertandingan Piala Dunia. Ketika Piala Dunia FIFA 2014, Dempsey sekali lagi memperbaiki rekodnya, menjaringkan gol dalam masa 30 saat ketika perlawanan menentang Ghana, dan merupakan gol kelima terpantas dalam sejarah Piala Dunia.

Statistik karier

Kelab 

.

Antarabangsa 

.

Gol antarabangsa

Kejayaan

Kelab 
Fulham
 Liga Europa UEFA naib juara: 2009–10

Seattle Sounders
 Lamar Hunt U.S. Open Cup: 2014

Antarabangsa 
 Piala Emas CONCACAF: 2005, 2007
 Piala Konfederasi naib juara: 2009

Individu 
 Fulham Fans' Player of the Season: 2010-11, 2011-12
 Bola Gangsa Piala Konfederasi: 2009
 Pasukan Terbaik Pertandingan Piala Konfederasi: 2009
 U.S. Soccer Athlete of the Year: 2007, 2011, 2012
 Fútbol de Primera Player of the Year: 2006, 2011, 2012

Penjaring terbanyak 
 Fulham: 2010-11, 2011-12

Rujukan

Pautan Luar 
 Profil pemain MLS
 
 Profil Liga Perdana Inggeris
 

Kelahiran 1983
Orang hidup
Pemain bola sepak Amerika Syarikat
Pemain Piala Dunia FIFA 2006
Pemain Piala Dunia FIFA 2010
Pemain Piala Dunia FIFA 2014
Pemain New England Revolution
Pemain Fulham F.C.
Pemain Tottenham Hotspur F.C.
Pemain Seattle Sounders FC
Pemain Major League Soccer
Pemain Liga Perdana Inggeris